Ozodbek Nazarbekov Yulduz Usmonovaga raqobatchi bo‘la olarmidi? Ozodbek Nazarbekov javob berdi (video)

O‘zbekiston Respublikasi madaniyat vazirining birinchi o‘rinbosari Ozodbek Nazarbekov “Daryo” internet-nashri uchun eksklyuziv intervyu berdi. Intervyuni jurnalist Feruz Muhammad tashkillashtirdi.

Suhbat davomida Ozodbek Nazarbekov jurnalist Feruz Muhammadning “Agar konsert faoliyatingizni davom ettirganingizda, Yulduz Usmonovaga raqobatchi bo‘la olarmidingiz”, mazmunidagi savoliga quyidagicha javob berdi.
Ilk konsertlarimni boshlagan vaqtimda ham Yulduz Usmonova bilan konsert dasturlarimiz yonma-yon bo‘lgan. U vaqtlarda konsertlarim 2, 4, 6 kun bo‘lardi.
Bu konsertlar bir-birimizga xalaqit bermagan. Hozir ham shunaqa. O‘z muxlisi shakllangan san’atkor uchun bu narsaning ahamiyati yo‘q. Chunki muxlislarim orasida yil davomida aprel oyini kutib yashaydiganlar bo‘lgan.
Yulduz Usmonovada ham shunday muxlislar bor. Shu sababdan bu narsa bir-birimizga xalaqit bermaydi.
Ozodbek Nazarbekov, O‘zbekiston Respublikasi madaniyat vazirining birinchi o‘rinbosari